 ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ወዲ 9 ዓመት ቆልዓ ምሩቕ ኤለክትሪካዊ ምህንድስና 26 ሕዳር 2019 ምንጪ ስእሊ, EVN ላውረንት ቀዳማይ ክፍሊ ትምህርቱ ኣብ ሓደ ዓመትዩ ወዲኡ ናብ ካልኣይ ክፍሊ ምስኣተወ ግን ለውጥታት ክረኣዩ ጀሚሮም ኣብ ውሽጢ ሓደ ዓመት ክሳብ ሻድሻይ ክፍሊ ክውድእ ክኢሉ ወዲ ሽድሽተ ዓመት ህጻን ኮይኑ ድማ ናብ ካልኣይ ደረጃ ትምህርቲ ኣትዩ ሽድሽተ ዓመት ዝወስድ ትምህርቲ ኣብ ውሽጢ 18 ኣዋርሕ ዓመትን ፈረቓን ዝወደአ ላውረንት ንሽድሽተ ኣዋርሕ ዕርፍቲ ብምግባር ናብ ዩኒቨርሲቱ ክኣትው በቒዑ ንሱ ቅድሚ ሸሞንተ ኣዋርሕዩ ናብ ዩኒቨርሲቲ ኣትዩ ኣብ ዝመጽእ ዘሎ ወርሒ ግን ብቐዳማይ ዲግሪ ኤለክትሪካዊ ምህንድስና ክምረቕዩ ሕማም ለይቲ ህጻናት ዘጥቅዕ ሕማም ኣብ መዕቆር-ሽንቲ ህጻናት ጎዳኢ ኬሚካል ተረኺቡ ብኸመይ ዝበለ ተኣምር ናብዚ ክበቅዕ ከምዝኸኣለ ከምዘይፈልጥ ይዛረብ ምስ ቢቢሲ ኣብ ዝገበሮ ዕላል ብኸመይ ናብዚ ክበቅዕ ከምዝኸኣልኩ ኣይፈልጦን ኢሉ ላውረንት ብቴክኖሎጂ እናተሓገዘ ንደቂሰባት ኣብ ዝሕግዘሉ መገዲ ምርምር ምክያድ ከምዘሕጉሶ ይዛረብ ንመመረቒኡ ዝሰርሖ ስራሕ ድማ ንምንቅስቓስ ኣእምሮ ሰባት ዝዕቅን መሳርሑዩ ምንጪ ስእሊ, Laurent Simons ስድርኡ ሓኻይምዮም ካብዚ ዝነቅል ከይኮነ ኣይተርፍን ኣብ ሳልሳይ ዲግሪኡ ሕክምና ከጽንዕ ድልየት ኣለዎ ሕልመይ ሰብሰራሕ ክፍሊ ኣካላት ደቂሰብ ምድላውዩ ዝብል እዚ ህጻን ሰባት ኩሊት ወይ ልቢ ከድልዮም ከሎ ብሕክምና ብምትካእ ዝሓሸ ህይወት ክህልዎም ምግባር ከምዝከኣል ይዛረብ ናይ ኣቦሓጎታተይኣደሓጎታተይ ካልኦት ሰባትን ዕድመ ዝነውሐ ክገብሮ ድልየት ኣለኒ ኢሉ ስድርኡ ገና ቆልዓ እንከሎ ፍሉይ ተውህቦ ከምዘለዎ ክግንዘቡ ክኢሎም ምንባሮም ኣቡኡ ኣሌክሳንደር ሳይመን ይዛረብ ምንጪ ስእሊ, Laurent Simons ገና ቀዳማይ ክፍሊ ኣብ ዝነበረሉ እዋን ዝተፈለየ ተምሃራይ ምዃኑ ካብ መምህራን ዝተሓበሮም ወለዱ ብኸመይ ንቑሕ ክኸውን ከምዝኸኣለ ክፈልጡ ይጽዕሩ ነይሮም ክእለቱን ብቕዓቱን ንወለዱ ጥራይ ዘይኮነስ ንካልኦት ሰብሞያውን ዘደመመ ኮይኑ ዝለዓለ ክእለት ምዝካር ፎቶግራፊክ ሜሞሪ ዘለዎ ኮይኑ ኣይኪዉ ብልሒ ኣእምሮ ድማ 145 ከምዝኾነ ተፈሊጡሎ ንቑጽርን ሳይንስን ፍሉይ ፍቕሪ ኣለዎ ንቋንቋ ግን ብዙሕ ዝግደስ ኣይኮነን ሰኑይ ትምህርቱ ምስተኸታተለ ሰሉስ ናብ ቤተ-ሙከራ ይኣትው ረቡዕ ኣብ ገዝኡ ኮይኑ ንሸሞንተ ሰዓታት የንብብ ሓሙስ ናብ ክፍሊ ትምህርቲ ኣመልኪቱ ዓርቢ ፈተና ይወስድ ይብል ኣቡኡ ብዛዕብኡ ክዛረብ ከሎ ንወለዲ ሕማም ርእሲ ኮይንዎም ዘሎ ወልፊ ገይም ህጻናት ካልኦት ተምሃሮ ግን ነዚ ንምግባር ካብ 9-12 ሰሙን ይወስደሎም ምስኡ ዝመሃሩ ኩሎም ተምሃሮ ብዕጽፊ ዕድመ ዝበልጽዎ ላውረንት ካብ ካልኦት ብዝተፈለየ ትምህርቱ ኣብ ገዝኡ ይከታተል ምንጪ ስእሊ, Laurent Simons ኣቡኡ ከምዝብሎ ላውረንት ልክዕ ከም ካልኦት ህጻናት ዝጻወተሉ ግዜ ኣለዎ ወለዱ ጸቕጢ ኣይገብሩሉን ኣብ ኢንስታግራም 35 ሽሕ ሰዓብቲ ኣለውዎ እናተዘናግዐ ዝሰኣሎም ስእልታቱ ከኣ ብማሕበራዊ መራኸቢ ይዝርግሕ ኣብ ተሌቪዠን ቀሪቡ ቃለ-መሕትት ክግበረሉ ከሎ ልክዕ ከም ዓብዪ ሰብ ኩርዕ ኢሉ ከምዝዛረብ ወላዲ ኣቡኡ ይገልጽ ሞዛርት ቆልዓ 5 ዓመት ኮይኑ ሙዚቃ የዋሃህድ ነይሩ ፒካሶውን ቆልዓ 9 ዓመት ኮይኑ ንዕኡ ፈላመይቲ ዝኾነት ቅብኣ ቀቢኡ ስእሊ ስኢሉ ካልኦት ኣብ ግዜ ቁልዕነቶም ተፈላጥነት ዝረኸቡ ሰባት እናዓበዩ ምስከዱ ተፈላጥነቶም እናሃሰሰ ይመጽእ መጻኢ ላውረንትከ ካብዚ ዝተፈለየዶ ክኸውን ይኽእል? 